MUNICIPIUL CRAIOVA
CONSILIUL LOCAL AL MUNICIPIULUI CRAIOVA
           HOTĂRÂREA NR. 341
privind modificarea Hotărârii Consiliului Local al Municipiului Craiova nr.63/2013 referitoare la aprobarea proiectului (cererii de finanţare) şi a Documentaţiei de avizare a lucrărilor de intervenţie pentru obiectivul de investiţii „Amenajarea de parcuri şi grădini în municipiul Craiova-Parcul Nicolae Romanescu”
  Consiliul Local al Municipiului Craiova întrunit în şedinţa extraordinară din data de 08.10.2015; 

  
Având în vedere raportul nr.149494/2015 întocmit de Direcţia Elaborare şi Implementare Proiecte prin care se propune modificarea Hotărârii Consiliului Local al Municipiului Craiova nr.63/2013 referitoare la aprobarea proiectului (cererii de finanţare) şi a Documentaţiei de avizare a lucrărilor de intervenţie pentru obiectivul de investiţii „Amenajarea de parcuri şi grădini în municipiul Craiova-Parcul Nicolae Romanescu” şi rapoartele comisiilor de specialitate ale Consiliului Local al Municipiului Craiova nr.318, 319, 320, 321 şi 322/2015;
  În conformitate cu prevederile art.44 alin.1 din Legea nr.273/2006 privind finanţele publice locale, modificată şi completată, Hotărârii Guvernului nr.759/2007 privind regulile de eligibilitate a cheltuielilor efectuate în cadrul operaţiunilor finanţate prin programele operaţionale, modificată şi completată, Ordinului comun al Ministrului Dezvoltării Regionale şi Turismului şi Ministrului Finanţelor Publice nr.1360/1938/2011 privind aprobarea categoriilor de cheltuieli eligibile pentru domeniul major de intervenţie "Planuri integrate de dezvoltare urbană" al axei prioritare "Sprijinirea dezvoltării durabile a oraşelor — poli urbani de creştere" din cadrul Programului operaţional regional 2007—2013 şi Instrucţiunea AMPOR nr.134/2015 privind termenele limită de depunere a cererilor de rambursare şi a cererilor de plată în vederea închiderii Programului Operaţional Regional 2007-2013;

  Potrivit art.9, pct.A, alin.17 din Contractul de finanţare nr.5046/2015, încheiat între Ministerul Dezvoltării Regionale şi Turismului, Agenţia pentru Dezvoltare Regională Sud-Vest Oltenia şi Municipiul Craiova;
  În temeiul art.36 alin.2 lit.b coroborat cu alin.4 lit.d, art.45 alin.2 lit.e, art.61 alin.2 şi art.115 alin.1, lit.b din Legea nr.215/2001, republicată, privind administraţia publică locală;
HOTĂRĂŞTE:

Art.1. Se aprobă completarea Hotărârii Consiliului Local al Municipiului Craiova nr.63/2013 cu un nou articol, care va avea următorul conţinut:
            „Se aprobă suportarea din bugetul local al Municipiului Craiova, a   cheltuielilor efectuate începând cu data de 01.01.2016, pentru finalizarea proiectului „Amenajarea de parcuri şi grădini în municipiul Craiova-Parcul Nicolae Romanescu”.
  Art.2.Primarul Municipiului Craiova prin aparatul de specialitate: Serviciul Administraţie Publică Locală, Direcţia Elaborare şi Implementare Proiecte şi Direcţia Economico-Financiară vor aduce la îndeplinire prevederile prezentei hotărâri.

